
На основу члана 138. став 1. Устава Републике Србије
 и  члана 31. став 2. Закона о Заштитнику грађана
, у поступку контроле правилности и законитости рада Центра за социјални рад у Неготину поступајући по притужби A.A. из Неготина, Заштитник грађана  
У Т В Р Ђ У Ј Е

Центар за социјални рад у Неготину начинио је пропусте у раду у поступку вођеном ради заштите права детета на одржавање личних односа са родитељем са којим не живи, јер:

· није предузимао радње и мере из својих надлежности више од годину дана;
· није одговарао на захтеве суда и Заштитника грађана у роковима који су одредили надлежни органи; 
чиме је повредио законом прописану хитност поступка када се односи на дете и нанео штету правима детета, онемогућавајући брзо, делотворно и успешно остваривање права детета, гарантованих Уставом, Конвенцијом о правима детета и законима.
На основу утврђених недостатака у раду, Заштитник грађана упућује Центру за социјални рад у Неготину следеће:

П Р Е П О Р У К Е

I
Центар за социјални рад у Неготину ће, у циљу остваривања и заштите права детета A. Б. на одржавање личних односа са родитељем са којим не живи, наставити да :

· спроводи план услуга и мера у којима ће предвидети интензивнија праћења: стања и потреба детета; начина на који родитељи врше родитељско право; и одржавање личних односа детета са родитељем са којим не живе;
· учествује у актуелном судском поступку до доношења коначне одлуке суда о начину одржавања личних односа детета са родитељем са којим не живи.
II

Центар за социјални рад у Неготину ће без одлагања обавести надлежни суд, пред којим се води поступак који се тиче права и интереса детета А.Б.., о утврђеним пропустима у раду овог органа управе од стране Заштитника грађана и доставити суду копију препорука Заштитника грађана.
III

Центар за социјални рад у Неготину ће предузети мере како би се се у актуелним и будућим случајевима обезбедила правовремена и ефикасна заштита права детета на одржавање веза са родитељем са којим не живи, независно од постојања и тока судских поступака који се односе на родитељство, у складу са законом,  Правилником о организацији, нормативима и стандардима рада центра за социјални рад
 и Општим протоколом за заштиту деце од злостављања и занемаривања.
IV
Центар за социјални рад у Неготину ће предузети мере како би се се у актуелним и будућим случајевима обезбедило законито и правилно поступање у обављању поверених послова органа старатељства, у року прописаном законом или од стране надлежног органа, уз поштовање стандарда стручног рада и начела хитности поступка, благовремености и ефикасности социјалне заштите и кроз пуну сарадњу са другим органима.

                                                                                      V
Центар за социјални рад у Неготину ће се у свом будућем раду старати да испуњава своју законску обавезу сарадње са Заштитником грађана и благовремено одговара на све захтеве Заштитника грађана, као и да му ставља на располагање све податке којим располаже, а који су од значаја за поступак који води Заштитник грађана, односно за остварење циља превентивног деловања Заштитник грађана. 
Центар за социјални рад у Неготину обавестиће Заштитника грађана без одлагања, а најкасније у року од 60 дана од дана пријема ове препоруке, о предузетим мерама и поступању по њој и доставити доказе о томе.

Разлози:
Заштитник грађана примио је 07. 05. 2012. год. притужбу А.А. из В., у којој се указује да Центар за социјални рад у Неготину (у даљем тексту: Центар) не поступа по захтевима Основног суда у Неготину (у даљем тексту: Суд) и не доставља тражене извештаје, у парничном поступку за измену одлуке суда о начину одржавања личних односа детета са родитељем са којим не живи и одлуке о обавези родитељског издржавања детета, због чега се одлажу рочишта и не поштује прописана хитност у поступању када се одлучује о правима детета.

Оцењујући наводе из притужбе и могућност да је у конкретном случају, услед повреде републичких закона и других прописа, нанета штета правима детета притужиоца А.Б, Заштитник грађана је покренуо поступак контроле законитости и правилности рада, о чему је обавештен орган управе
. Одговарајући на захтев Заштитника грађана за достављање изјашњења о чињеницама и околностима значајним за доношење става Заштитника грађана у овом случају, Центар је обавестио
 о следећем: поводом обраћања Основног суда у Неготину од ... год. за достављање налаза и стручног мишљења, започео је поступак стручне процене и обавио разговоре са родитељима и дететом; суд је донео решење ... год. којим се странке упућују на вештачење у Институт за ментално здравље; те да је „након информације да су списи предмета упућени у Институт за ментално здравље у Београду процена: да је у интересу детета да се сачека став, мишљење и предлог наведене институције а након тога, поштујући њихове инструкције настави рад са овом породицом“ и констатовао: „До данас, имамо сазнање да Институт није проследио Суду тражену информацију“. 
Контролисани орган је пропустио да достави Заштитнику грађана тражену документацију, која поткрепљује извештај овог органа старатељства о предузетим радњама и мерама. Након усмене и писане ургенције, Центар је доставио копију списа предмета ... године, али се иста односи на активности предузимане до децембра 2011. год. Актом Заштитника грађана
 поново је затражена документација Центра у вези са поступањима овог органа старатељства поводом судског захтева од марта 2012. год. Центар је коначно поступио по захтеву Заштитника грађана и доставио тражене копије списа предмета 27. 05. 2013. год. и 02. 07. 2013. год.
На основу целокупне документације коју је доставио контролисани орган, закључује се да су активности на процени развојних потреба и стања детета (рођ. ...) окончане у децембру 2011. године, када је констатовано да родитељи не поштују одлуку суда којом је уређен начин виђања детета са оцем „сваког понедељка у недељи почев од 12.00 до 13.30 часова у просторијама Центра“
, „да није било контаката између детета и оца“, односно да „је прекинут контакт на релацији мал. Б. - отац А. због дубоко поремећених односа међу родитељима детета. Комуникација између родитеља је потпуно прекинута... те је неопходно усмерити се на успостављању елементарне родитељске сарадње и комуникације“. На основу процене је сачињен нов план услуга и мера заштите за дете, са општим циљем – одржавање личних односа између детета и оца у протективним условима у Центру. Међутим, не постоји ни један доказ у документацији да су предузете радње на спровођењу донетог плана услуга за дете, као ни да су предузимане друге активности на заштити угроженог права детета на одржавање личних односа са родитељем са којим не живи током читаве 2012. год.  Центар је документовао своје прво поступање на заштити права детета тек у мају 2013. године, које је предузео по поновном захтеву Суда.
У достављеној документацији Центра налази се и акт Суда
, запримљен у Центру 25. 04. 2013. године,  којим се указује Центру да је првобитним захтевом овог суда од 22. 03. 2012. године, а затим ургенцијом од 26. 04. 2012. год. „затражен одговарајући извештај“ и констатује: „До данас, тражени извештај нисте доставили, па молимо да исти доставите што хитније, а најкасније до 14. 05. 2013. године“. Истовремено, притужилац је доставио уверење Основног суда у Неготину
: „да је у предмету Основног суда у Неготину ... тражен извештај од Центра за социјални рад Неготин, ово актом суда ...  од 22. 03. 2012. године и ургенцијом ... од 26. 04. 2012. године, али траженог извештаја Центра за социјални рад Неготин у наведеним списима предмета нема, нити је до данас кроз АВП програм евидентирано да је извештај Центра за социјални рад Неготин здружен тим списима.“
Супротно законом прописаној хитности поступка када се односи на дете и обавези сарадње са судом, Центар за социјални рад у Неготину није вршио послове органа старатељства и није доставио суду тражени налаз и стручно мишљење више од годину дана од истека додатног рока одређеног ургенцијом Суда. 
На основу достављене документацију контролисаног органа, као и доказа које је приложио подносилац притужбе, утврђено је да од децембра 2011. год. до маја 2013. год. Центар није предузимао радње и активности и није спроводио сопствени план услуга за дете, за које је у поступку процене потреба и стања утврдио да му је угрожено право на одржавање личних односа са родитељем са којим не живи. Своја поступања Центар није организовао као аутномни орган, већ их је искључиво везивао за ток судског поступка или је своја овлашћења делегирао другим установама – Институту за ментално здравље. 
Како је Центар тек након више ургенција, са закашњењем и парцијално достављао тражене податке Заштитнику грађана, оцењује се да је у конкретном случају прекршио и обавезу сарадње са Заштитником грађана, као и обавезу органа управе да достави све податке којима располаже а који су од значаја за поступак који води Заштитник грађана.
Пропусти у раду Центра за социјални рад у Неготину у овом случају, цењени су према следећим важећим прописима:
Јавна овлашћења центара за социјални рад за обављање послова из делокруга органа старатељства као поверених, у које спадају покретање и учествовање у судским и другим поступцима, као и достављање налаза и стручног мишљења на захтев суда у парницама у којима се одлучује о заштити права детета или о вршењу родитељског права, прописана су у  чл. 120 ст. 3 Закона о социјалној заштити
, у чл. 12 Породичног закона
 и у чл. 4 ст. 2 тачка 3. Правилника о организацији, нормативима и стандардима рада центра за социјални рад.
Према начелима ефикасности и благовремености социјалне заштите, утврђеним чл. 28 и 29 Закона о социјалној заштити, социјална заштита остварује се на начин који обезбеђује правовремено уочавање потреба корисника и пружање услуга, ради спречавања настанка и развоја стања која угрожавају безбедност и задовољење потреба корисника и постизање најбољих могућих резултата.
Центар је избегавао да обавља поверене послове органа старатељства у вези са заштитом права детета и није испунио своју законску обавезу да, као државни орган, поштује, штити и унапређује права детета, према чл. 6. и чл. 12. Породичног закона.
Нарочита хитност поступка када се односи на заштиту права детета утврђена је чланом 204 и 269 Породичног закона. Сагласно одредбама Закона о парничном поступку
, рокове одређује суд с обзиром на околности случаја.

Суд је дужан да прибави налаз и стручно мишљење од органа старатељства, породичног саветовалишта или друге установе специјализоване за посредовање у породичним односима, пре него што донесе одлуку о заштити права детета или о вршењу, односно лишењу родитељског права, сагласно чл. 270 Породичног закона.

Одредбама Закона о социјалној заштити прописано је да установе које обављају делатност, односно пружају услуге социјалне заштите сарађују са правосудним и другим државним органима, а чланом 9. Закона о уређењу судова
 одређена је дужност других државних органа и организација да судовима указују правну помоћ и достављају потребне податке. 
Одредбом члана 21. Закона о Заштитнику грађана утврђено је да органи управе имају обавезу да сарађују са Заштитником грађана и да му омогуће приступ просторијама и ставе на располагање све податке којим располажу, а који су од значаја за поступак који води, односно за осварење циља његовог превентивног деловања. 

Чланом 29. став 2. Закона о Заштитнику грађана прописано је да орган управе обавезан да одговори на све захтеве Заштитника грађана, као и да му достави све тражене информације и списе у року који он одреди, а који не  може бити краћи од 15 нити дужи од 60 дана.
Одсуство било које процесне радње током више од годину дана у поступку за остваривање и заштиту права детета и невршење поверених послова и радњи из делокруга, односно надлежности органа старатељства представља грубо кршење начела брзог, делотворног и успешног пружања услуга социјалне заштите и стандарда стручног рада, а на штету права детета. Орган старатељства не само да је пропуштао да спроводи сопствени план услуга за дете, упркос сазнању да кршење права детета није престало и да заштита права детета није обезбеђења, већ је своје радње предузимао искључиво по захтевима суда или је своје обавезе и овлашћења да процењује остваривање права и најбољих интереса детета и самостално интервенише кроз примену заштитних мера - препуштао другим установама. 
Непредузимањем мера ради изградње и очувања већ нарушених личних односа детета са родитељем са којим не живи, а имајући у виду подложност урушавању емоционалне повезаности детета и родитеља услед негативног утицаја протока времена, додатно се погоршавају услови за правилан развој детета и остваривање његових права, што пропуст у раду Центра чини још тежим.
Непоступањем по захтевима суда и несарадњом са Заштитника грађана у роковима који су одредили надлежни органи, Центар за социјали рад у Неготину не само да даје пример незаконитог и неправилног поступања, супротно одредбама Устава и закона, већ онемогућује ефикасно остваривање и заштиту права детета у случају када је и сам оценио угрожености тих права.
У пружању услуга детету, орган старатељства дужан је да поступа благовремено, руководећи се принципом најбољих интереса детета и начелом хитности породичноправне заштите детета и поштујући стандарде стручног рада утврђене законом и Правилником о организацији, нормативима и стандардима рада центра за социјални рад. Центар за социјални рад дужан је, као државни орган, да поштује, штити и унапређује права детета, сагласно одредбама Породичног закона, Конвенције о правима детета и Устава.
У обављању поверених послова органи јавне власти и јавни службеници имају обавезу законитог и правилног поступања, односно да делују искључиво у оквиру и на основу Устава, закона и других прописа и примењују правила и поступке прописане важећим прописима, старајући се да своје радње предузимају ефикасно и у року прописаном законом или од стране надлежног органа.
На основу свих утврђених чињеница и околности, Заштитник грађана је утврдио пропусте у раду Центра за социјани рад у Неготину и сагласно члану 31. став 2. Закона о Заштитнику грађана, упутио препоруку органу ради отклањања уочених недостатака у раду, као и у циљу унапређења остваривања права детета и спречавања сличних пропуста у будућности. 

Доставити копију:

-подносиоцу притужбе
-Министарству рада, запошљавања и социјалне политике
-Републичком заводу за социјалну заштиту
� „Сл. гласник РС“ бр. 98/06.


� „Сл. гласник РС“ бр. 79/05 и 54/07.


� „Службени гласник РС“, бр. � HYPERLINK "http://we2.cekos.com/ce/faces/index.jsp%3F%26file%3Df58942%26action%3Dpropis%26path%3D05894201.html%26domen%3D0%26mark%3Dfalse%26query%3Dpravilnik+o+organizaciji%2C+normativima+i+standardima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Pravilnik o organizaciji, normativima i standardima rada centra za socijalni rad (11/06/2008)" �59/08�, � HYPERLINK "http://we2.cekos.com/ce/faces/index.jsp%3F%26file%3Df74745%26action%3Dpropis%26path%3D07474501.html%26domen%3D0%26mark%3Dfalse%26query%3Dpravilnik+o+organizaciji%2C+normativima+i+standardima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Pravilnik o izmenama i dopunama Pravilnika o organizaciji, normativima i standardima rada centra za socijalni rad (01/06/2010)" �37/10�, � HYPERLINK "http://we2.cekos.com/ce/faces/index.jsp%3F%26file%3Df82216%26action%3Dpropis%26path%3D08221601.html%26domen%3D0%26mark%3Dfalse%26query%3Dpravilnik+o+organizaciji%2C+normativima+i+standardima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Pravilnik o obrascima u postupku ostvarivanja prava na novčanu socijalnu pomoć (03/06/2011)" �39/11� – др. пропис и � HYPERLINK "http://we2.cekos.com/ce/faces/index.jsp%3F%26file%3Df85772%26action%3Dpropis%26path%3D08577201.html%26domen%3D0%26mark%3Dfalse%26query%3Dpravilnik+o+organizaciji%2C+normativima+i+standardima%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Pravilnik o stručnim poslovima u socijalnoj zaštiti (11/01/2012)" �1/12�


� Акт Заштитника грађана дел. бр. ... од ... 


� Акт ЦСР бр. ... од ...


� дел. бр. 11701 од 19. 04. 2013. год.


� решење Основног суда у Неготину посл. бр. 5 Р 3.68/11 од 29. 04. 2011. год.


� бр. 5П-2-469/11 од 15. 04. 2013. год. 


� бр. Р-3-142/113 од 03. 04. 2013. год.


� „Службени гласник РС“, бр. 24/2011


� „Службени гласник РС“, бр. 18/2005 и 72/2011 - др. закон


� „Службени гласник РС“, бр. 72/2011, 49/2013 – одлука Уставног суда и 74/2013 - одлука Уставног суда


� „Службени гласник РС“, бр. 116/2008, 104/2009, 101/2010, 31/2011 - др. закон, 78/2011 - др. закон и 101/2011

